	

	
THIRRJE PËR APLIKIM PËR PUNËSIM NË S.U.O.GJ. "KOÇO GLIOZHENI" NË POZICIONIN E PUNËS PËR 1 (NJË)  “SPECIALISTE (FINANCE)” 







Bazuar në  Strukturën e  miratuar me vendim bordi Nr. 1, datë 18.12.2025 për“Miratimin e ndryshimeve në strukturën organizative të SUOGj “Koço Gliozheni”, shpallet thirrja për aplikim për 1(një) pozicion të lirë të punës: “Specialiste (Finance)” në Sektorin e Financës në SUOGj "Koço Gliozheni"Tiranë.
	Dorëzimi i dokumentave bëhet brenda datës 22 Korrik – 3 Gusht 2026
pranë arkivë-protokollit në  SUOGj "Koço Gliozheni", 
në adresën Blv. “Bajram Curri” 9 (sipër Brrylit), Tiranë (brenda orarit zyrtar)
	










Pozicioni: “Specialiste (Finance)” në Sektorin e Finacës në SUOGj "Koço Gliozheni" Tiranë – 1(një) punonjëse

Përshkrimi i detyrave dhe përgjegjësitë e punës:
1. Eshtë në varësi të Përgjegjësit të Sektori i Financës.
2. Merr pjesë në komisionet e pritjes së mallit (kur caktohet nga Drejtoria).
3. Mban librin e të ardhurave personale për çdo punonjës dhe plotëson librezat e kontributeve për një periudhe jo më shumë se viti i fundit me kërkesën e secilit punonjës.
4. Përgatit formularët e pagave të Sigurimeve Shoqërore të cilët përdoren për përllogaritjen e pensioneve të pleqërisë ose të invaliditetit, sipas formularëve tip të kërkuara nga sigurimet shoqërore.
5. Përgatit listpagesën e raporteve që paguhen nga Sigurimet Shoqërore, i dorëzon dhe i rakordon ato në afatet e caktuara nga Drejtoria e Sigurimeve Shoqërore.
6. Eshtë  përgjegjëse për  kontrollin e saktësisë së programeve të aplikueshme në kuptimin ekonomiko - financiare (Alpha)
7. Harton listë - pagesat e punonjësve për çdo një muaj sipas ditëve të punës të paraqitura e të firmosura nga Shefi i Sherbimit dhe K/Infermierja.
8. Plotëson për çdo punonjës pagën bazë sipas vendimeve si dhe shtesat mbështetur në pagën bazë (ose të grupit).
9. Pas përfundimit të listë - pagesave për çdo punonjës përgatit përmbledhëset për çdo shërbim dhe e dorëzon atë në Sektorin e Financës, po nga Zyra e Pagave vazhdon proçesi i ndalesave në bazë të urdhërit të lëshuar për këtë qëllim duke e çuar list - pagesën deri në pagëen neto.
10. Bashkë me Përgjegjësen e Sektorit të Financës realizon planifikimin e pagave për vitin pasardhës.
11. Në bashkëpunim me Përgjegjësen e Sektorit kryen ndryshimin e pagave sipas vendimeve si dhe për çdo vit bën ndryshimin e vjetërsisë në punë për çdo punonjës.
12. Një herë në muaj bën list - pagesën e Sigurimeve Shoqerore, tatimeve, list pagesen për pensionet suplementare, listat për detyrimet ndaj Institucionit si dhe listat për detyrimet ndaj shtetit.
13. Organizon punën për plotësimin e dokumentacionit sipas vendimeve të bordit për shtesat mbi pagë për ato punonjës që e përfitojnë atë në çdo fillim viti.
14. Një herë në muaj bëhet listë - pagesa e shtesave mbi pagë.
15. Detyra të tjera të caktuara nga Drejtoria i Spitalit. 

Kandidatët duhet të plotësojnë këto kushtet
a) Të jetë shtetas Shqipëtar.
b) Të ketë zotësi të plotë për të vepruar;
c) Të përmbushë kërkesat ligjore për nivelin arsimor dhe të zotërojë aftësitë e nevojshme profesionale për vendin përkatës të punës;
d) Të jetë në kushte shëndetësore për  të kryer detyrat përkatëse;
e) Të mos jetë dënuar për vepra penale dhe të mos ketë proces në prokurori apo gjykatë;
f) Të mos jetë pushuar më parë nga administrata e SUOGj ”Koҫo Gliozheni”-nit apo Shërbimi Civil për thyerje të disiplinës a shkelje të tjera serioze;
g) Diplomë e Arsimit të Lartë, Master Shkencor;
h) Eksperiencë pune jo më pak se 5 vjet;
i) Ҫertifikata,Kualifikime, Trajnime (nëse ka);
j) Aftësi manaxhuese dhe analizuese.

Dokumentacioni i kërkuar:
Të interesuarit duhet të paraqesin dokumentat pranë S.U.O.Gj. "Koço Gliozheni", Tiranë brenda datës 22 Korrik më 3Gusht 2026, si më poshtë:
a. Kërkesë me shkrim për t’u punësuar; 
b. Jetëshkrimi i plotësuar (CV); 
c. Diplomë e shkollës së Lartë dhe Listë notash (të noterizuar); 
d. Çertifikata Profesionale;
e. Çertifikatë për gjuhët e huaja apo kualifikime të ndryshme; 
f. Referencë pune nga vendi ose vendet e punës ku ka punuar; 
g. Librezën e Punës ose (fotokopje të noterizuar) që vërtetojnë eksperiencën në punë; 
h. Çertifikatë Kompjuteri; 
i. Çertifikatë familjare; 
j. Fotokopje e kartës së identitetit (ID); 
k. Dëshmi penaliteti ( të datojë brenda 3 muajve të fundit); 
l. Raport mjekësor për aftësi në punë (të datojë brenda 3 muajve të fundit). 
Të gjitha dokumentat duhet të jenë origjinale ose fotokopje të noterizuara. Dokumentat të dorëzohen në zarf të mbyllur, i cili protokollohet.
Mënyra e vlerësimit të kandidatëve :

Kandidatët do të vlerësohen në lidhje me dokumentacion e dorëzuar, lidhur me kriteret, përvojën dhe kualifikimet e lidhura me fushën e pozicionit të punës, si dhe gjatë intervistës me gojë, lidhur me njohuritë mbi fushën, aftësitë, eksperiencën e mëparshme, kompetencën, motivimin dhe pritshmëritë në lidhje me përshkrimin e pozicionit të punës. 
Totali i pikëve është 40 dhe do të kryhet sipas tabelës së Shtojcës 1 miratuar me vendim bordi Nr. 3, datë 16.12.2022 për “Për miratimin e ndryshimeve në strukturën organizative të SUOGj “Koço Gliozheni”
 (bashkëlidhur njoftimit).

Dalja e rezultateve të konkurimit dhe komunikimi i tyre
Në përfundim të vlerësimit të kandidatëve, S.U.O.Gj. "Koço Gliozheni" do të shpallë fituesin në faqen e vet zyrtare. Fituesi do të njoftohet edhe nëpërmjet kontakteve të shënuara në aplikimin e paraqitur nga ana e këtij të fundit.
























Bulevardi “ Bajram Curri“, Tiranë,  tel/fax :+355432370734,  www.suogj-kgliozheni.gov.al, Email:KoçoGliozheni@shendetesia.gov.al



Bulevardi “ Bajram Curri“, Tiranë,  tel/fax :+355432370734,  www.suogj-kgliozheni.gov.al, Email:KoçoGliozheni@shendetesia.gov.al


